EESTI KUNDALINI JOOGA ÕPETAJATE ÜHING MTÜ

JUHATUSE KOOSOLEKU PROTOKOLL NR. 20

Koosolek toimus 14. veebruaril 2019. a. Tallinnas, Tommi Grill Metro ruumes, asukohaga Viru tn. 2, Tallinn, algusega kell 12.00 ja lõpuga 13.30.

OSALEJAD: juhatuse esimees Sirle Lumi

juhatuse liikmed Kalev Veskimäe

Kristel Saik

 Helen Virro (e-maili teel)

 Heli Rennik (e-maili teel)

Koosoleku juhataja: Sirle Lumi

Koosoleku protokollija: Sirle Lumi

**PÄEVAKORD:**

1. Liikmed
2. L1 raamat
3. Seva grupijuhtide koosolek
4. Aastakoosolek
5. IKYTA
6. Sündmused
7. **Liikmed;**

ARUTELUD:

* 1. Sirle Lumi: hoolimata meeldetuletustest on ühel liikmel ikka 2018 liikmemaks tasumata.

1.2 Helen Virro räägib raamatupidajaga, et 2019 liikmemaksuarved saadetaks välja märtsis. Aastakoosolekul saaks siis veel meelde tuletada, kui kellelgi on arve tasumata.

1. **L1 raamat;**

ARUTELUD:

2.1 Sirle Lumi: KRI ei olnud valmis veel meiega lepingut tegema, sest nad uuendavad kõiki lepinguid. Nad soovitavad meil lisada väljaantavasse raamatusse ka uuendused. Täpsem info loodetakse selle kohta saata juunis.

2.2 Tõlkijale sai ära tasutud viimane osamakse. Ta on valmis meid vajadusel veel nõuga aitama.

2.3 Jätkame KRI toetuse kogumist L1 koolituste royalty tasudest. Vaja on koolitajatega ühendust võtta, et summasid täpsustada.

1. **Seva grupijuhtide koosolek;**

ARUTELUD:

3.1 Sirle Lumi: 09.02.2019 toimunud kohtumisel juhatuse ja seva grupijuhtidega kogusime tuumaka sisendi seva grupijuhi profiili kirjeldamiseks. Seda kasutame edaspidi tutvustamiseks.

3.2 Seva grupijuhi profiili ja seva ülesannete kirjeldused paneme üles shared faili, et kõik saaks veel üle vaadata ja täiendada.

3.3 Ants Närep hakkab küsitlema kõiki liikmeid, et saada igaühe kohta kirja, millisesse seva gruppi liige kuulub, milline on tema suunitlus (nt lastejooga, Sat Nam Rasayan) ja millise muu teemaga oleks ta valmis teiste liikmetega koostööd tegema (väljaspool ühingut, oma huvides – nt keegi pakub raamatupidamisteenust, teine teeb ise mööblit jne). Koosolekul leppisime kokku kirja sisu ülesehituse, mida liikmetele saata, kui küsitlus on ette valmistatud. Sirle räägib Antsuga selle teema järgmisel nädalal eraldi läbi.

3.4 Sirle: Avalike suhete grupile on vaja grupijuhti ja praegu on andnud oma valmisolekust märku Merilyn Pavel. Kalli Suga ja Helen Virro on valmis samuti avalike suhete grupis panustama. Lisaks on Margit Kurm varasemalt väljendanud soovi kaasa lüüa selles grupis. Sirle räägib Merilyniga eraldi üle, millal ta oleks valmis täpsemalt seda teemat arutama.

Helen: avalike suhete grupp võiks tegeleda ka juba õpetajate poolt avaldatud artiklite kokku kogumisega.

3.5 Sirle: Kalli Suga otsib järgmist inimest, kes oleks valmis sadhana gruppi juhtima. Heli Rennik uurib Kelli Püss´i käest, kas tal oleks võimalik võtta selle grupi juhtimine üle.

Helen: see on hea, kui ametid nö edasi liiguvad. Reaalsed kohustused annavad liikmetele hea võimaluse ennast rohkem sangati liikmena tunda, ennast proovile panna ja seeläbi nautida kogukonna tunnet.

1. **Aastakoosolek;**

ARUTELUD:

4.1 Võimalikest kuupäevadest on kõige sobivam pühapäev, 14.04.

4.2 Volituste ja nimekirja haldust teeb Heli Rennik.

4.3 Sirle Lumi uurib, kas saame teha Kundalini Stuudios.

4.4 Sisu osas on ettepanek pühendada see koosolek ja ka aasta sevale – tutvustada seva sisu, kutsuda üles aktiivselt panustama, julgustame inimesi edulugusid jagama.

4.5 Aastakoosolekul teeksime IKYTA 50 pühendatud meditatsiooni (igal kuul on erinev meditatsioon). Samuti tähistaksime seda Kundalini Jooga Festivalil 19.-21.07. Juhatusest osaleks KJ festil vähemalt Sirle, Kalev, Heli, Helen.

4.6 Juhatuse valimine – Sirle, Helen ja Kalev on teada andnud jätkamise soovist. Heli soovib välja astuda, aga panustaks edasi sevagruppides, eelkõige kodulehe grupis. Kristel soovib juhatusest välja astuda, aga jätkab eetika kontaktisiku rolli täitmist. Seva grupijuhtide koosolekul avaldas Kalli valmisolekut juhatusse tulla. Sirle räägib Kalli ja Antsuga juhatusse kandideerimisest. Ülesannete osas oleks vaja uutel tulijatel võtta Helilt liikmetega seotud tegevused ja Helenilt protokollimine üle.

4.7 Aastakoosoleku päevakord:

 1. Ühingu organisatoorsed teemad, sh

 - 2018 kokkuvõte ja 2019 plaanid

- Majandusaasta aruande kinnitamine, sh võlgade meeldetuletus

- Juhatuse valimine

- I taseme koolituse raamatu väljaandmine eesti keeles

- Idee ühingu logo uuendamisest

 2. Sangati teemad, sh

 - Seva teema tutvustus ja seva gruppide tegevused

 - Sadhana maratoni ettevalmistamine

 - Sügislaagri ettevalmistamine

 - Kundalini Jooga Festival, IKYTA 50 tähistamine

 - Haapsalu Joogafestival

1. **IKYTA;**

ARUELUD:

5.1 Sirle Lumi: NKYTAde koosolekul räägiti sellest, et KRI on otsustanud jätta NKYTAd ilma L1 koolituste royalty tasudest (5%). See teema on tekitanud väga palju küsimusi ja arvamusi ning toimub aktiivne arutelu.

5.2 Otsitakse Luminary programmi osalejaid. Teeme ühingu juhatuse poolt ettepaneku Piret Jõemägile programmi kandideerimiseks.

1. **Sündmused;**

ARUELUD:

6.1 Kundalini Jooga Festival – teavitus on üleval lehel [www.3HO50.org](http://www.3HO50.org).

6.2 Sadhana maraton – Kalli Suga hakkab ette valmistama järgmist maratoni.

6.3 Sügislaager – FB gruppi on vaja üles panna küsimus sügislaagri koha valikute osas. Ettepanek on uurida enne Kaja Bleivelt, kas ta soovitab Taevaskoda panna üheks valikuks. Sügislaagri sisu osas küsiks sisendit aastakoosolekul.

6.4 Haapsalu joogafestival – kuna juhatus on kohal KJ festivalil, siis Haapsalus oleks teisi esindajaid vaja. Otsustame osalemise aastakoosolekul.

Järgmine koosolek toimub 07.03.2019 kell 12:00-13:30 Restoran Basiilikus, Tallinnas.